
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Galanta 17T/46/2025 2325010874 25. 09. 2025 JUDr. Marianna Hosťovecká ECLI:SK:OSGA:2025:2325010874.2
Uznesenie Okresný súd Galanta, samosudkyňou JUDr. Mariannou Hosťoveckou, v trestnej veci vedenej proti obvinenej A. B., pre prečin podvodu podľa § 221 odsek 1 Trestného zákona, dňa 25.09.2025 takto rozhodol: Podľa § 290 ods. 1 Trestného poriadku, v spojení s § 281 ods. 1 Trestného poriadku, z dôvodu uvedeného v § 9 ods. 1 písm. d) Trestného poriadku, súd trestné stíhanie, vedené proti obvinenej A. B., nar. XX.XX.XXXX v C., naposledy bytom D., E. F. XXXX/X, pre prečin podvodu podľa § 211 odsek 1 Trestného zákona, ktorý mala spáchať na tom skutkovom základe, že bode 1/ dňa 01. 12. 2024 v čase o 18:30 hod. cez internetovú stránku www.bazos.sk telefonicky reagovala na zverejnený inzerát a kontaktovala poškodenú E. G. za účelom kúpy mobilného telefónu značky Apple Iphone 15 Pro Max, 256 GB, IMEI 1: XXXXXXXXXXXXXXX, IMEI 2: XXXXXXXXXXXXXXX, s ktorou sa dohodla na osobnom stretnutí v meste D., na ulici E. D. pri obchodnom dome Lidl, kde v čase okolo 20:30 hod jej poškodená odovzdala predmetný telefón v krabici na kontrolu, ktorý po kontrole odovzdala späť poškodenej a uviedla jej, že má záujem o telefón a ide si zobrať peniaze, avšak sa nevracala a približne po desiatich minútach si poškodená skontrolovala telefón a zistila, že bola uvedená do omylu a to takým spôsobom, že počas kontroly došlo k výmene telefónov tak, že obvinená si ponechala originál mobilného telefónu značky Apple Iphone 15 Pro Max, 256 GB, IMEI 1: XXXXXXXXXXXXXXX, IMEI 2: XXXXXXXXXXXXXXX a do krabice umiestnila napodobneninu mobilného telefónu značky Apple Iphone, čím poškodenej E. G. spôsobila majetkovú škodu v celkovej výške 1180,- eur, v bode 2/ dňa 08. 12. 2024 v čase o 10:57 hod. cez internetovú stránku www.bazos.sk telefonicky reagovala na zverejnený inzerát a kontaktovala poškodeného H. I. za účelom kúpy mobilného telefónu značky Apple Iphone 16 Pro Max, 512 GB, IMEI: XXXXXXXXXXXXXXX, s ktorým sa dohodla na osobnom stretnutí v meste D., na ulici F. XXX, kde v čase okolo 19:30 hod jej poškodený odovzdal predmetný telefón v krabici na kontrolu, ktorý po kontrole odovzdala späť poškodenému a uviedla mu, že má záujem o telefón a ide si zobrať peniaze, avšak sa nevracala a následne poškodený skontroloval telefón a zistil, že bol uvedený do omylu a to takým spôsobom, že počas kontroly došlo k výmene telefónov tak, že obvinená si ponechala originál mobilného telefónu značky Apple Iphone 16 Pro Max, 512 GB, IMEI: XXXXXXXXXXXXXXX a do krabice umiestnila napodobneninu mobilného telefónu značky Apple Iphone, čím poškodenému H. I. spôsobila majetkovú škodu v celkovej výške 1660,- eur, z a s t a v u j e, pretože obvinená A. B. dňa XX.XX.XXXX v D. zomrela.
odôvodnenie: Dňa 26.08.2025 bola na súd doručená obžaloba Okresnej prokuratúry Galanta č.k. XXX/XX/XX/XXXXXX zo dňa 22.08.2025 na obvinenú A. B.. V priebehu konania (pri doručovaní trestného rozkazu) bolo zistené, že obvinená A. B. zomrela dňa XX.XX.XXXX v D., čo vyplýva z Oznámenia Mesta D. zo dňa 23.09.2025 o úmrtí menovanej. Podľa § 9 ods. 1 písm. d) Trestného poriadku trestné stíhanie nemožno začať, a ak bolo už začaté, nemožno v ňom pokračovať a musí byť zastavené, proti tomu, kto zomrel. Vzhľadom k uvedeným skutočnostiam súd podľa § 290 ods. 1 Trestného poriadku, v spojení s § 281 ods. 1 Trestného poriadku, z dôvodu uvedeného v § 9 ods. 1 písm. d) Trestného poriadku trestné stíhanie proti obvinenej zastavil. Poučenie: Proti tomuto uzneseniu je prípustná sťažnosť, ktorú možno podať do 3 (troch) pracovných dní odo dňa oznámenia tohto uznesenia prostredníctvom podpísaného súdu na Krajský súd v Trnave.

Zdroj: KAUZIS.SK – https://www.kauzis.sk/judikatura/r/ECLI:SK:OSGA:2025:2325010874.2 (dáta aktuálne k 10. 11. 2026). Záväzné je znenie zverejnené súdom.




